**Základné modlitby**

**1. KATOLÍCKY POZDRAV**

Pochválený buď Ježiš Kristus. Naveky. Amen.

S Pánom Bohom. Zbohom.

**2. PREŽEHNANIE**

V mene Otca i Syna i Ducha Svätého. Amen.

**3. MODLITBA PÁNA**

Otče náš, ktorý si na nebesiach,

posväť sa meno tvoje,

príď kráľovstvo tvoje,

buď vôľa tvoja ako v nebi, tak i na zemi.

Chlieb náš každodenný daj nám dnes

a odpusť nám naše viny,

ako i my odpúšťame svojim vinníkom,

a neuveď nás do pokušenia,

ale zbav nás Zlého. Amen.

**4. ANJELSKÉ POZDRAVENIE**

Zdravas', Mária, milosti plná, Pán s tebou.

Požehnaná si medzi ženami

a požehnaný je plod života tvojho, Ježiš.

Svätá Mária, Matka Božia,

pros za nás hriešnych teraz

i v hodinu smrti našej. Amen.

**5. CHVÁLOSLOVIE**

Sláva Otcu i Synu i Duchu Svätému;

ako bolo na počiatku, tak nech je i teraz, i vždycky, i na veky vekov. Amen.

**6. APOŠTOLSKÉ VYZNANIE VIERY**

Verím v Boha, Otca všemohúceho, Stvoriteľa neba i zeme, i v Ježiša Krista, jeho jediného Syna, nášho Pána, ktorý sa počal z Ducha Svätého, narodil sa z Márie Panny, trpel za vlády Poncia Piláta, bol ukrižovaný, umrel a bol pochovaný, zostúpil k zosnulým, tretieho dňa vstal z mŕtvych, vystúpil na nebesia, sedí po pravici Boha Otca všemohúceho. Odtiaľ príde súdiť živých i mŕtvych. Verím v Ducha Svätého, v svätú Cirkev katolícku, v spoločenstvo svätých, v odpustenie hriechov, vo vzkriesenie tela a v život večný. Amen.

**7. K ANJELOVI STRÁŽCOVI**

Anjel Boží, strážca môj, prosím ťa: vždy pri mne stoj! Pomocnú mi ruku daj, vo všetkom mi pomáhaj, aby som vždy, v každej chvíli, viedol život Bohu milý. A tak tebou chránený, bol raz v nebi spasený. Amen.

**8. DESATORO BOŽÍCH PRIKÁZANÍ**

1. Ja som Pán, tvoj Boh! Nebudeš mať okrem mňa iných bohov, ktorým by si sa klaňal.
2. Nevezmeš Božie meno nadarmo.
3. Pamätaj, že máš svätiť sviatočné dni.
4. Cti svojho otca a svoju matku.
5. Nezabiješ.
6. Nezosmilníš.
7. Nepokradneš.
8. Nebudeš krivo svedčiť proti svojmu blížnemu.
9. Nebudeš žiadostivo túžiť po manželke svojho blížneho.
10. Nebudeš túžiť po majetku svojho blížneho.

**9. ŠESŤ HLAVNÝCH PRÁVD**

1. Boh je len jeden.
2. V Bohu sú tri osoby: Otec, Syn a Duch Svätý.
3. Boží Syn sa stal človekom, aby nás vykúpil.
4. Boh je spravodlivý sudca: dobrých odmieňa a zlých trestá.
5. Duša človeka je nesmrteľná.
6. Božia milosť je na spásu potrebná.

**10. PÄTORO CIRKEVNÝCH PRIKÁZANÍ**

1. V nedeľu a v prikázaný sviatok sa zúčastniť na svätej omši.
2. Zachovávať prikázané dni pokánia.
3. Aspoň raz v roku sa vyspovedať a vo Veľkonočnom období prijať Oltárnu sviatosť.
4. Uzatvárať manželstvo pred tvárou Cirkvi.
5. Podporovať cirkevné ustanovizne.

**11. MODLITBA ZA RODIČOV**

Bože dobrý, Bože milý, zachyť šepot mojich slov, dožič, aby dlho žili, žehnaj mojich rodičov.

Žehnaj moje sestry, bratov, veď nás všetkých do neba, obdar že nás vierou svätou, neodlúč nás od seba.

Otec, mama pre nás žijú, v práci sily tratia, keď nás zbožne vychovajú, nech sa k tebe vrátia.

**12. SEDEM SVIATOSTÍ**

Krst, Birmovanie, Eucharistia (Sviatosť oltárna), Pokánie, Pomazanie chorých, Posvätný stav (kňazstvo), Manželstvo.

**13. SEDEM HLAVNÝCH HRIECHOV**

pýcha, lakomstvo, smilstvo, závisť, obžerstvo - opilstvo, hnev, lenivosť

**MODLITBA PRED SV. PRIJÍMANÍM**

**Pane Ježišu,**

**Ty si môj najlepší priateľ.
Viem, že si prítomný vo Sviatosti oltárnej
ako Boh a človek.**

**Verím, že si skrytý v nebeskom chlebe
a chceš byť pokrmom mojej duše.
Veľmi túžim po tebe,
lebo ťa milujem z celého srdca.**

**Príď, Pane Ježišu. Amen.**

**MODLITBA PO SV. PRIJÍMANÍ**

**Môj drahý Ježišu,
vítam ťa v mojom srdci.
Prišiel si ku mne,**

**a to je pre mňa najväčším šťastím.**

**Buď stále mojím najvzácnejším hosťom.
Prosím ťa, pomáhaj mi v práci,**

**buď so mnou pri hre i učení,
nech všetko konám s láskou, na tvoju oslavu,**

**radosť rodičov a moje posvätenie.
Amen.**

**ĽÚTOSŤ**

**Nebeský Otče, veľmi mi je ľúto,**

**že som ťa hriechmi urazil(a).**

**Milujem ťa a sľubujem, že sa polepším.**

**Otče, odpusť mi pre krv Kristovu.**

*alebo*

**Bože môj, celým srdcom ťa milujem**

**a preto veľmi ľutujem,**

**že som ťa hriechmi urazil(a).
Chcem sa naozaj polepšiť**

**a hriechu sa chrániť.**

**Otče, odpusť mi pre krv Kristovu.**

**PRED SPYTOVANÍM SVEDOMIA**

**Príď, Duchu Svätý, a pomôž mi, aby som spoznal svoje hriechy,**

**úprimne ich oľutoval, vyznal a naozaj sa polepšil.**